Diari Oficial de la Generalitat Valenciana


Sumari del DOGV 3474, del 15-04-1999 (1999/3323)

ACORD de 30 de març de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Bellreguard.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3474

Data del DOGV
:   15-04-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/3323


Data del document
:   30-03-1999

Organisme emissor
:   Conselleria de Presidència

Tipus de document
:   Acord

Descriptors 

:   * Bellreguard
    * administració local
    * expropiació

ACORD de 30 de març de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Bellreguard. [1999/X3323]
  
El Govern Valencià, en la reunió del dia 30 de març de 1999, adoptà l'acord següent:
  
L'Ajuntament de Bellreguard, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del Parc 3 d'abril.
  
Aquesta declaració d'urgent ocupació es justifica per les següents raons:
  
1. Cal una prompta ocupació de tots els terrenys afectats pel desenrotllament del Projecte del Parc 3 d'abril.
  
2. La parcel·la que ara es pretén expropiar és travessada pel traçat d'una xicoteta canalització d'aigua, de forma que la no disponibilitat del terreny suposaria no poder incloure un element emblemàtic dins del projecte.
  
3. Al parc s'han d'efectuar moviments de terra per a adequar aquest a la topografia representada per les revoltes de nivell definides en el projecte tècnic, per la qual cosa es fa necessari disposar de la mencionada parcel·la.
  
4. Igualment, si no es disposara dels terrenys no es podria efectuar la plantació d'arbratge i arbustos, ni la col·locació del sistema de regatge, de l'enllumenat públic i de mobiliari urbà, tot el qual és imprescindible en l'execució del projecte.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, u dels quals va presentar al·le-gacions que han sigut resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes l'expedient d'expropiació forçosa instruït per l'Ajuntament de Bellreguard per a l'execució del projecte d'urbanització Parc 3 d'abril.
  
Relació de béns afectats:
  
Propietari:
  
- Titular registral: Sr. Enrique Pellicer Avargues i Sra. Isabel Pastor Solbes (difunts).
  
- Titular cadastral: Sr. Enrique Pellicer García.
  
Situació: terme de Bellreguard, partida Fil del Poble, d'extensió superficial nou àrees i quaranta centiàrees i mitja, limita al nord, amb terrenys de Miguel Llopis; al sud, amb terrenys d'Emilio Borrás i de Francisco Pellicer Planes; a l'est, l'altra meitat de la totalitat de la finca adjudicada a Ana Pellicer Avargues; i a l'oest, amb terres de Tomás Castillo.
  
Classificació: sòl urbà, sistema general via pública i parc públic.
  
Situació jurídica: lliure de càrregues i gravàmens. Pertany al Sr. Enrique Pellicer Avargues la nua propietat i a la Sra. Isabel Pastor Eivissa l'usdefruit vitalici. Es troba inscrita al Registre de la Propietat de Gandia en el llibre 14, foli 119, tom 338, finca 1985.
  
Referència cadastral: 6145463YJ4164N.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Contra aquest acord, que posa fi a la via administrativa, procedeix interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en el article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8.2, 10.1.a), 14.1.tercera y 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que les persones interessades puguen ejercitar qualsevol altre recurs que estimen oportú.
  
València, 30 de març de 1999
  
El conseller secretari del Govern Valencià,